PMIndiaData/PMIndiaSum huggingface dataset:
సెంట్ర‌ల్ హెల్త్ స‌ర్వీస్ (సిహెచ్ఎస్‌) మిన‌హా ఇతర వైద్యుల ప‌ద‌వీవిర‌మ‌ణ వ‌య‌స్సును 65 సంవ‌త్స‌రాల‌కు పెంచేందుకు ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం సెంట్ర‌ల్ హెల్త్ స‌ర్వీస్ (సిహెచ్ఎస్‌) మిన‌హా ఇతర వైద్యుల ప‌ద‌వీవిర‌మ‌ణ వ‌య‌స్సును ఈ కింద వివరించిన విధంగా 65 సంవ‌త్స‌రాల‌కు పెంచేందుకు ఆమోదం తెలిపింది: i. ఇండియ‌న్ రైల్వేస్ మెడిక‌ల్ స‌ర్వీసు కు చెందిన వైద్యుల‌కు ప‌ద‌వీ విర‌మ‌ణ వ‌య‌స్సును 65 సంవ‌త్స‌రాల‌కు పెంచేందుకు ఎక్స్- పోస్ట్ ఫ్యాక్టో ఆమోదం. ii. ఉన్న‌త విద్య విభాగం ఆధీనం లోని కేంద్రీయ విశ్వ‌విద్యాల‌యాలు, ఇంకా ఐఐటి (స్వ‌తంత్ర ప్ర‌తిప‌త్తి క‌లిగిన సంస్థ‌) లలో ప‌ని చేస్తున్న వైద్యులు మరియు షిప్పింగ్ మంత్రిత్వ శాఖ ఆధీనం లోని ప్ర‌ధాన పోర్టు ట్ర‌స్టుల (స్వ‌తంత్ర ప్ర‌తిప‌త్తి క‌లిగిన సంస్థ‌ల) లోని వైద్యుల ప‌ద‌వీ విర‌మ‌ణ వ‌య‌స్సును 65 సంవ‌త్స‌రాల‌కు పెంచేందుకు ఎక్స్‌-పోస్ట్ ఫ్యాక్టో ఆమోదం. iii. ఆయా మంత్రిత్వ శాఖ‌లు/విభాగాల [ఆయుష్ మంత్రిత్వ శాఖ‌ (ఆయుష్ వైద్యులు), ర‌క్ష‌ణ విభాగం (డైరెక్ట‌రేట్ జ‌న‌ర‌ల్ ఆఫ్ ఆర్మ్‌డ్ ఫోర్సెస్ మెడిక‌ల్ స‌ర్వీస్ ఆధీనం లోని సివిలియ‌న్ డాక్ట‌ర్స్‌), ర‌క్ష‌ణ ఉత్ప‌త్తి విభాగం (ఇండియ‌న్ ఆర్డినెన్స్ ఫ్యాక్ట‌రీస్ హెల్త్ స‌ర్వీస్ మెడిక‌ల్ ఆఫీస‌ర్స్‌), ఆరోగ్యం మ‌రియు కుటుంబ సంక్షేమం విభాగం ఆధీనంలోని దంత వైద్యులు, రైల్వేల మంత్రిత్వ శాఖ ఆధీనం లోని దంత వైద్యులు మరియు ఉన్న‌త విద్య విభాగం ఆధీనం లోని ఉన్న‌త విద్య సంస్థలలో, ఇంకా సాంకేతిక సంస్థ‌ల‌లో ప‌ని చేస్తున్న వైద్యులు) ప‌రిపాల‌న నియంత్ర‌ణ‌లో ప‌ని చేస్తున్న] వైద్యుల విషయంలో వారి ప‌ద‌వీ విర‌మ‌ణ వ‌య‌స్సును 65 సంవ‌త్స‌రాల‌కు పెంచ‌డ‌మైంది. iv. వైద్యులు వారికి 62 సంవత్సరాల వయస్సు వచ్చే తేదీ వరకు పాలన పదవులను నిర్వహించాలని మరియు ఆ తరువాత నుండి వారి సేవలను పాలనేతర పదవులుగా మార్చేందుకు కూడా కేంద్ర మంత్రివర్గం ఆమోదముద్ర వేసింది. ఈ నిర్ణ‌యం వైద్య క‌ళాశాలల్లో త‌గిన విద్యా సంబంధ కార్య‌క‌లాపాల‌ను, మెరుగైన రీతిలో రోగుల సంర‌క్ష‌ణ‌ను, అలాగే ఆరోగ్య సంర‌క్ష‌ణ సేవ‌ల‌ను అందించేందుకు ఉద్దేశించినటువంటి జాతీయ ఆరోగ్య కార్య‌క్ర‌మాల (ఎన్ హెచ్ పి) అమ‌లును మ‌రింత సమర్ధంగా ఉంచేందుకు తోడ్ప‌డ‌గ‌లుగుతుంది. కేంద్ర ప్ర‌భుత్వంలోని వేరు వేరు మంత్రిత్వ శాఖ‌లకు/విభాగాల‌కు చెందిన దాదాపు 1445 మంది వైద్యుల‌కు దీనివ‌ల్ల ప్ర‌యోజ‌నం క‌లుగుతుంది. ఈ నిర్ణ‌యం వ‌ల్ల ఆర్థిక సంబంధ‌మైన చిక్కులు పెద్ద‌గా త‌లెత్త‌వు. ఎలాగంటే, ఈ ఉద్యోగాల‌లో చాలా వ‌ర‌కు కొలువులు ఖాళీగా ఉన్నాయి. అంతే కాక, ఇప్పుడు ప‌ని చేస్తున్న‌ వారు- మంజూరైనటువంటినౌక‌రీల‌లో- వారి ప్ర‌స్తుత హోదాలలోనే విధులు నిర్వ‌హించ‌డాన్ని కొన‌సాగిస్తారు. పూర్వ‌రంగం: • సెంట్ర‌ల్ హెల్త్ స‌ర్వీసు కు చెందిన వైద్యుల ప‌ద‌వీ విర‌మ‌ణ వ‌య‌స్సు ను 2016 మే నెల 31వ తేదీ నాటి నుండి వ‌ర్తించే విధంగా 65 ఏళ్ళ‌కు పెంచ‌డ‌మైంది. • సెంట్ర‌ల్ హెల్త్ స‌ర్వీస్ కు చెంద‌ని వైద్యులు, కేంద్ర ప్ర‌భుత్వానికి చెందిన ఇత‌ర వైద్య వ్య‌వ‌స్థ‌ల యొక్క డాక్ట‌ర్లు త‌మ‌ ప‌ద‌వీ విర‌మ‌ణ వ‌య‌స్సును సిహెచ్ఎస్ తో స‌మాన స్థాయికి పెంచాల‌ంటూ అభ్య‌ర్థించారు. అంతేగాక, వైద్య విభాగంలో ఖాళీలు కూడా ఉన్నాయి.
విశాఖపట్నం గ్యాస్ లీక్ దుర్ఘటను సమీక్షించిన గౌరవ ప్రధాన మంత్రి

విశాఖపట్నం గ్యాస్ లీక్ సంఘటనకు ప్రతిస్పందనగా తీసుకుంటున్న చర్యల గురించి చర్చించేందుకు భారత ప్రధాని శ్రీ నరేంద్ర మోడీ అధ్యక్షతన ఈ రోజు ఉదయం ఉన్నత స్థాయి సమావేశాన్ని నిర్వహించారు. బాధిత ప్రజల భద్రత కోసం, విపత్తు కారణంగా సమస్యలకు లోనైన ప్రాంతాన్ని సురక్షితం చేసేందుకు తీసుకుంటున్న చర్యల గురించి ఆయన సుదీర్ఘంగా చర్చించారు. ఈ సమావేశంలో రక్షణ మంత్రి శ్రీ రాజ్ నాథ్ సింగ్, హోం మంత్రి శ్రీ అమిత్ షా, హోం శాఖ సహాయ మంత్రులు శ్రీ నిత్యానంద్ రాయ్, శ్రీ జి.కిషన్ రెడ్డితో పాటు ఇతర సీనియర్ అధికారులు పాల్గొన్నారు. ఈ రోజు ఉదయం ఈ సంఘటన గురించి తొలుత సమాచారం అందుకున్న ప్రధాని, హోంమంత్రి ఆంధ్రప్రదేశ్ ముఖ్యమంత్రితో మాట్లాడి పరిస్థితిని పరిష్కరించేందుకు కేంద్రం నుంచి అవసరమైన పూర్తి సహకారాన్ని అందిస్తామని హామీ ఇచ్చారు. వారు పరిస్థితిని మరింత లోతుగా, నిరంతరం పర్యవేక్షిస్తున్నారు. ఈ సమావేశం జరిగిన వెంటనే, కేబినెట్ కార్యదర్శి హోం వ్యవహారాలు, పర్యావరణం, అటవీ మరియు వాతావరణ మార్పులు, కెమికల్స్ మరియు పెట్రో కెమికల్స్, ఫార్మాస్యూటికల్స్, సమాచార ప్రసార మంత్రిత్వ శాఖల కార్యదర్శులతో ఒక వివరణాత్మక సమీక్ష సమావేశాన్ని నిర్వహించారు. జాతీయ విపత్తు నిర్వహణ అథారిటీ (ఎన్.డి.ఎం.ఎ), మరియు డైరక్టర్ జనరల్ (డి.జి), జాతీయ విపత్తు ప్రతిస్పందన దళం (ఎన్.డి.ఆర్.ఎఫ్) సభ్యులు, డైరక్టర్ జనరల్ ఆఫ్ హెల్త్ సర్వీసెస్ (డి.జి.హెచ్.ఎస్) మరియు ఎయిమ్స్ డైరక్టర్ మరియు ఇతర వైద్య నిపుణులు క్షేత్ర స్థాయిలో పరిస్థితుల నిర్వహణకు మద్ధతు ఇచ్చే దిశగా నిర్థిష్ట దశలను రూపొందించడానికి ప్రధానమంత్రి ప్రధాన కార్యదర్శితో కలిగి సమావేశంలో పాల్గొన్నారు. . పూణేకు చెందిన ఎన్.డి.ఆర్.ఎఫ్.కు చెందిన సి.బి.ఆర్.ఎన్ (కెమికల్, బయోలాజికల్, రేడియోలాజికల్ అండ్ న్యూక్లియర్) యూనిట్ తో పాటు, నేషనల్ ఎన్విరాన్ మెంటల్ ఇంజనీరింగ్ రీసెర్చ్ ఇనిస్టిట్యూట్ (ఎన్.ఈ.ఈ.ఆర్.ఐ) నిపుణుల బృందంతో పాటు, నాగ్ పూర్ ను రాష్ట్ర ప్రభుత్వానికి మద్ధతుగా క్షేత్ర స్థాయిలో సంక్షోభ నిర్వహణలో, మరియు పరిష్కారానికి చర్యలు తీసుకోవడం మరియు లీక్ యొక్క స్వల్పకాలిక, దీర్ఘకాలిక వైద్య ప్రభావం అంచనాల కోసం వెంటనే విశాఖపట్నం తరలించాలని నిర్ణయించారు. విశాఖ పట్నం జిల్లాలోని గోపాల పట్నం మండలానికి చెందిన ఆర్.ఆర్.వెంకటాపురం గ్రామంలో ఈ రోజు తెల్లవారు జామున 3 గంటలకు రసాయన కర్మాగారంలో స్టైరిన్ గ్యాస్ లీకేజ్ సంఘటన జరిగింది. ఇది చుట్టు పక్కల గ్రామాలైన నరవ, బి.సి.కాలనీ, బాపూజీ నగర్, కంపాల పాలెం మరియు కృష్ణా నగర్ ను ప్రభావితం చేసింది. ప్రకృతిలో విషపూరితమైన స్టైరిన్ వాయువు చర్మం, కళ్ళకు సంబంధించిన సమస్యలను సృష్టించడమే కాక, శ్వాసకోశ సమస్యలు మరియు ఇతర అనారోగ్యాలకు కారణం అవుతుంది. విశాఖపట్నం వద్ద సి.బి.ఆర్.ఎన్. సిబ్బందితో జాతీయ విపత్తు ప్రతిస్పందన దళం (ఎన్.డి.ఆర్.ఎఫ్) బృందాన్ని రాష్ట్రప్రభుత్వం మరియు స్థానిక పరిపాలనకు మద్ధతుగా వెంటనే నియమించారు. ఎన్.డి.ఆర్.ఎఫ్. బృందం ఈ ప్రదేశం సమీపంలో నివసించే సంఘాలను వెంటనే తరలించడం జరిగింది. పూణే నుంచి ఎన్.డి.ఆర్.ఎఫ్. యొక్క ప్రత్యే సి.బి.ఆర్.ఎన్. యూనిట్ మరియు నాగ్ పూర్ నుంచి ఎన్.ఈ.ఈ.ఆర్.ఐ. నిపుణుల బృందం, విశాఖ పట్నంలో ఉంది. అంతే కాకుండా, క్షేత్ర స్థాయిలో ఉన్న వైద్య అభ్యాసకులకు డి.జి.హెచ్.ఎస్. ప్రత్యేకమైన వైద్య సలహాలను అందిస్తుంది. లీకైన్ గ్యాస్ యొక్క లక్షణాలు, దాని ప్రభావం, బహిర్గతం అయిన వారిలో సాధారణ లక్షణాలు, ప్రథమ చికిత్స చర్యలు, జాగ్రత్తలు, చేయవలసినవి మరియు చేయకూడనివి ఈ క్రింది లింక్ లో చూడవచ్చు.
దమన్ & దీవ్ లో రూ.1000 కోట్ల విలువైన అనేక అభివృద్ధి పథకాలను ప్రారంభించిన ప్రధాన మంత్రి

రూ.1000 కోట్ల విలువైన అనేక అభివృద్ధి పథకాలను ఈ రోజు దమన్ & దీవ్ లో ప్ర‌ధాన మంత్రి శ్రీ న‌రేంద్ర మోదీ ప్రారంభించారు. ఆయా పథకాల లబ్ధిదారులకు ధ్రువపత్రాలను ఆయన ప్రదానం చేశారు. దమన్ కళాశాల మైదానంలో జరిగిన ఒక జన సభను ఉద్దేశించి ఆయన ప్రసంగించారు. దమన్ లో జన సభ ను.. ఆ సభ సందర్భంగా తనను కలుసుకోవడానికి వచ్చినటువంటి ప్రజల సంఖ్య విషయంలో మాత్రమే కాకుండా అక్కడ నుండి మొదలుపెడుతున్న అభివృద్ధి పథకాల విషయంలో కూడా.. ఒక చరిత్రాత్మకమైన కార్యక్రమంగా ప్రధాన మంత్రి అభివర్ణించారు. పరిశుభ్రత ఉన్న చోట పర్యాటకానికి అవకాశాలు పెరుగుతాయని, అందువల్ల పరిశుభ్రతకు అగ్రతాంబూలాన్ని ఇవ్వడాన్ని కొనసాగించవలసిందంటూ దమన్ ప్రజలకు ప్రధాన మంత్రి విజ్ఞప్తి చేశారు. దమన్ ను బహిరంగ ప్రదేశాలలో మల మూత్రాదుల విసర్జన రహితంగా తీర్చిదిద్దినందుకుగాను స్థానిక ప్రజలను మరియు స్థానిక పరిపాలన యంత్రాంగాన్ని ఆయన అభినందించారు. ఇ-రిక్షా లను మరియు సిఎన్ జి ని ఉపయోగించడం ద్వారా దమన్ లో పరిశుభ్రతను ఒక సామూహికోద్యమంగా మార్చివేసిన తీరు మన అందరికీ ఒక ప్రకాశవంతమైన ఉదాహరణ అని ఆయన అన్నారు. దమన్ యొక్క సమ్మిళిత సంస్కృతిని ప్రధాన మంత్రి ప్రశంసిస్తూ, దమన్ ఒక బుల్లి భారతదేశంగా మారిందని, దేశం నలుమూలల నుండి ప్రజలు ఇక్కడకు వచ్చి పని చేస్తూ మనుగడ సాగిస్తున్నారని పేర్కొన్నారు. మత్స్యకారుల సంక్షేమం కోసం ప్రభుత్వం అనేక చర్యలు చేపడుతోందని, మత్స్యకారుల జీవితాలలో ఒక సకారాత్మకమైనటువంటి వ్యత్యాసాన్ని తీసుకొనిరావాలన్న నిబద్ధత నుండి ప్రేరణను పొందిన కారణంగా తాను ‘నీలి విప్లవా’న్ని గురించి నొక్కి వక్కాణిస్తున్నానని ప్రధాన మంత్రి వివరించారు. దీవ్ ను అహమదాబాద్ తో కలుపుతూ రాకపోకలు జరిపే ఎయర్ ఒడిశా యొక్క విమాన సర్వీసును ప్రధాన మంత్రి ఉడాన్ పథకంలో భాగంగా ప్రారంభించారు. దమన్ నుండి దీవ్ కు పవన్ హన్స్ హెలికాప్టర్ సర్వీసుల ప్రారంభ సూచకంగా ఒక జెండాను ఆయన- ఒక వీడియో లింక్ ద్వారా చూపి- ప్రారంభించారు. బేటీ బచావో బేటీ పఢావో యోజన లో భాగంగా శుభాకాంక్షల కిట్ ను నవ జాత శిశువుకు ప్రధాన మంత్రి ప్రదానం చేశారు. దమన్ మరియు దీవ్ పాలనా యంత్రాంగం నుండి మహిళలకు ఉచిత డ్రైవింగ్ శిక్షణ సంబంధ ధ్రువపత్రాలను, బడికి వెళ్లే బాలికలకు సైకిళ్లను ఆయన అందజేశారు. సిఎన్ జి తో నడిచే వాహనాలకు పర్మిట్ లను కూడా ప్రధాన మంత్రి పంపిణీ చేశారు. ప్రధాన మంత్రి ఆవాస్ యోజన- గ్రామీణ మరియు పట్టణ, ప్రధాన మంత్రి జీవన్ జ్యోతి బీమా యోజన, ప్రధాన మంత్రి జీవన్ సురక్ష యోజన మరియు ప్రధాన మంత్రి ముద్ర యోజన ల లబ్ధిదారులకు ధ్రువపత్రాలను ఆయన పంపిణీ చేశారు. ఇ- రిక్షా, పహలీ సవారీ మరియు అంబులెన్స్ లకు జెండా చూపి వాటిని ప్రధాన మంత్రి ప్రారంభించారు.
రేప‌టి రోజు న జాతీయ వైద్యుల దినం సంద‌ర్భం లో డాక్ట‌ర్ల ను ఉద్దేశించి ప్ర‌సంగించ‌నున్న ప్ర‌ధాన మంత్రి

రేప‌టి రోజు న, అంటే 2021 జులై 1న, జాతీయ వైద్యుల దినం సంద‌ర్భం లో మ‌ధ్యాహ్నం 3 గంట‌ల‌ కు ప్ర‌ధాన మంత్రి శ్రీ న‌రేంద్ర మోదీ డాక్ట‌ర్ల‌ ను ఉద్దేశించి ప్ర‌సంగించ‌నున్నారు. ప్ర‌ధాన మంత్రి ఒక ట్వీట్ లో.. ‘‘కోవిడ్‌-19 తో పోరాడ‌టం లో వైద్యులంద‌రి కృషి ని చూసుకొని భార‌త‌దేశం గ‌ర్విస్తోంది. జులై 1 ని ‘జాతీయ వైద్యుల దినం’ గా జ‌రుపుకొంటాం. @IMAIndiaOrg ఏర్పాటు చేస్తున్న ఒక కార్య‌క్ర‌మం లో, రేపు మ‌ధ్యాహ్నం 3 గంట‌ల కు వైద్య స‌ముదాయాన్ని ఉద్దేశించి నేను ప్ర‌సంగించ‌బోతున్నాను’’ అని పేర్కొన్నారు.
నైపుణ్యాల అభివృద్ధి మరియు అర్హతల గుర్తింపులో సహకారం కోసం భారతదేశం, కతర్ ల మధ్య  ఎమ్ ఒ యు కు మంత్రి మండలి ఆమోదం

నైపుణ్యాల అభివృద్ధి మరియు అర్హతల గుర్తింపులో సహకారం కోసం భారత దేశం, కతర్ ల మధ్య ఒక అవగాహనపూర్వక ఒప్పంద పత్రం (ఎమ్ ఒ యు) పై సంతకాల ప్రతిపాదనకు కేంద్ర మంత్రిమండలి ఈ రోజు ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. కతర్ లో నైపుణ్యాల అభివృద్ధి, శ్రామిక శక్తి పరివర్తనీయత మరియు విదేశీ ఉద్యోగాలలో యువత నియామకానికి ఈ ఎమ్ ఒ యు తోడ్పడగలదు.
‘మన్ కీ బాత్’ (‘మనసు లో మాట’) కోసం సూచనల ను ఆహ్వానించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 2022 డిసెంబర్ 25వ తేదీ నాడు ఉదయం పూట 11 గంటల కు ప్రసారం కావలసి ఉన్న ‘మన్ కీ బాత్’ (‘మనసు లో మాట’ కార్యక్రమం) ఎపిసోడ్ కోసం ప్రజలు వారి సూచనల ను వెల్లడించవలసిందంటూ ఆహ్వానించారు. ప్రజలు వారి ఆలోచనల ను Namo App, MyGov లలో వ్రాయాలని, లేదా 1800-11-7800 నంబరు కు డయల్ చేసి వారి సందేశాన్ని రికార్డు చేయాలని శ్రీ నరేంద్ర మోదీ కోరారు. ప్రధాన మంత్రి MyGov ఆహ్వానం తాలూకు లింకు ను శేర్ చేస్తూ, ఒక ట్వీట్ లో – ‘‘2022వ సంవత్సరం లో చివరి #MannKiBaat (‘మనసు లో మాట’) కార్యక్రమం ఈ నెల 25వ తేదీ నాడు జరగనుంది. దీనికి గాను మీ సూచనల ను స్వీకరించాలని నేను కుతూహలం తో ఉన్నాను. మీరు మీ ఆలోచనల ను Namo App, MyGov లలో వ్రాయండి, లేదంటే 1800-11-7800 నంబరు కు డయల్ చేసి మీ సందేశాన్ని రికార్డు చేయండంటూ మీకు నేను విజ్ఞ‌ప్తి చేస్తున్నాను.’’ అని పేర్కొన్నారు.
భారత-ఆఫ్రికా ఫోరమ్ శిఖరాగ్రం (IAFS-III)  కట్టుబాట్ల అమలు కోసం ఆఫ్రికాలో దౌత్య కార్యాలయాలు ప్రారంభించేందుకు కేబినెట్ ఆమోదం

ప్రధానమంత్రి శ్రీ నరేంద్రమోదీ నాయకత్వంలో సమావేశమైన కేంద్ర కేబినెట్ 2018-2021 సంవత్సరాల మధ్యన నాలుగు సంవత్సరాల కాలంలో ఆఫ్రికాలో 18 కొత్త దౌత్య కార్యాలయాలు ప్రారంభించేందుకు ఆమోదముద్ర వేసింది. ఈ 18 కొత్త దౌత్య కార్యాలయాలు బుర్కినా ఫాసో, కామెరూన్, కేప్ వెర్దే, చాద్, కాంగో రిపబ్లిక్, జిబౌతి, ఈక్వటోరియల్ గినియా, ఎరిట్రియా, గినియా, గినియా బిసావు, లైబీరియా, మారిటానియా, రువాండా, సవో టోమ్ మరియు ప్రిన్సిప్, సియెరా లియోన్, సోమాలియా, స్వాజిలాండ్, టోగోలలో 2018-2021 సంవత్సరాల మధ్యన ప్రారంభిస్తారు. దీంతో ఆఫ్రికాలో భారత దౌత్య కార్యాలయాల సంఖ్య 29 నుంచి 47కి పెరుగుతుంది. ఈ నిర్ణయం వల్ల ఆఫ్రికా ఖండంలో భారత దౌత్య కార్యకలాపాలు పెరిగి ఆయా దేశాల్లోని భారతీయ సంతతి ప్రజలతో నిరంతర అనుసంధానం కలిగి ఉండేందుకు వీలు కలుగుతుంది. ఆఫ్రికాతో మరింత విస్తృత సహకారం కలిగి ఉండాలన్న భారత్ ఆకాంక్ష ఆచరణీయం చేయడంలో ఇదొక ముందడుగు అవుతుంది.
పిఎస్ఎల్ వి-సి37 మరియు సిఎఆర్ టిఒఎస్ఎటి ఉపగ్రహంతో పాటు 103 నానో శాటిలైట్ లను విజయవంతంగా ప్రయోగించిన ఐఎస్ఆర్ఒ ను అభినందించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ పిఎస్ఎల్ వి-సి37 మరియు సిఎఆర్ టిఒఎస్ఎటి ఉపగ్రహంతో పాటు 103 నానో శాటిలైట్ లను విజయవంతంగా ప్రయోగించిన ఐఎస్ఆర్ఒ ను అభినందించారు. “పిఎస్ఎల్ వి-సి37 మరియు సిఎఆర్ టిఒఎస్ఎటి ఉపగ్రహం, ఇంకా 103 నానో శాటిలైట్ లను విజయవంతంగా ప్రయోగించినందుకు ఐఎస్ఆర్ఒ కు అభినందనలు. ఈ ప్రశంసాయోగ్యమైన అసాధారణ కార్యాన్ని ఐఎస్ఆర్ఒ నెరవేర్చడం మన అంతరిక్ష శాస్త్రవేత్తల సముదాయానికి, అలాగే మన దేశానికి కూడా గర్వకారణమైన ఘడియ. మన శాస్త్రజ్ఞులకు యావత్తు భారతదేశం ప్రణమిల్లుతోంది. అంతరిక్ష విభాగం కార్యదర్శితో నేను మాట్లాడాను; ఆయనకు అలాగే, ఈ రోజు అసాధారణమైన కార్యాన్ని సాధించిన శాస్త్రవేత్తల బృందానికి అంతటికీ అభినందనలు తెలియజేశాను” అని ప్రధాన మంత్రి తన సందేశంలో పేర్కొన్నారు.
బాలి లో జి-20 శిఖర సమ్మేళనం జరుగుతున్న క్రమం లో ఫెడరల్ రిపబ్లిక్ ఆఫ్జర్మనీ చాన్స్ లర్  తో సమావేశమైన ప్రధాన మంత్రి

బాలి లో జి-20 శిఖర సమ్మేళనం జరుగుతున్న సందర్భం లో ఫెడరల్ రిపబ్లిక్ ఆఫ్ చాన్స్ లర్ శ్రీ ఓలాఫ్ స్కోల్జ్ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. ఇది ఈ నేత ల మధ్య ఈ సంవత్సరం లో చోటు చేసుకొన్న మూడో సమావేశం; మునుపటి సమావేశాల లో ఈ సంవత్సరం మే 2వ తేదీ నాడు బర్లిన్ లో జరిగిన ఆరో ఇండియా-జర్మనీ ఇంటర్-గవర్నమెంటల్ కన్సల్టేశన్స్ లో పాలుపంచుకోవడం కోసం ప్రధాన మంత్రి అక్కడ కు వెళ్ళిన సందర్భం లో జరిగిన భేటీ ఒకటోది. దాని తరువాత చాన్స్ లర్ శ్రీ స్కోల్జ్ ఆహ్వానం మేరకు జి-7 శిఖర సమ్మేళనం లో భాగస్వామ్య దేశం గా ప్రధాన మంత్రి జర్మనీ లోని శ్లాస్ ఎల్మౌ ను సందర్శించిన సందర్భం లో చోటు చేసుకొన్న భేటీ రెండోది గా ఉన్నాయి. నేత లు ఇద్దరు భారతదేశం మరియు జర్మనీ ల మధ్య విస్తృత ద్వైపాక్షిక సహకారం గురించి చర్చించారు. ఈ సహకారం అనేది ఐజిసి జరిగిన సందర్భం లో ఛాన్స్ లర్ మరియు ప్రధాన మంత్రి కలసి పార్ట్ నర్ శిప్ ఆన్ గ్రీన్ ఎండ్ సస్ టేనబుల్ డెవలప్ మెంట్ పత్రాల పై సంతకాలు చేయడం తో ఒక కొత్త అధ్యాయం లోకి ప్రవేశించింది. వ్యాపారం మరియు పెట్టుబడి సంబంధాల ను మరింత గా విస్తరింప జేసుకోవాలని, అంతేకాక రక్షణ, భద్రత, ప్రవాసం, మొబిలిటీ, ఇంకా మౌలిక సదుపాయల రంగాల లో సహకారాన్ని పెంపొందింప చేసుకోవాలని కూడా నేత లు ఉభయులు అంగీకారానికి వచ్చారు. జి20 మరియు ఐక్య రాజ్య సమితి సహా బహుళ పక్ష వేదికల లో సహకారాన్ని మరియు సమన్వయాన్ని వృద్ధి చెందింపచేసుకోవడానికి ఇరువురు నేత లు సమ్మతి ని వ్యక్తం చేశారు.
భారతదేశం క్రికెట్ జట్టు ఇటీవల సాధించిన విజయం లో యువత కు ఒక ప్రేరణదాయకమైన సందేశం దాగి ఉంది

ఆత్మనిర్భర్ భారత్ కు సంబంధించిన అతి పెద్ద పరివర్తన సహజ ప్రవృత్తి, క్రియాశీలత, ప్రతి క్రియల పరిధి లోనే ఇమిడిపోయి ఉందని, ఇది నేటి యువత మానసికావస్థ కు తగినది గా ఉందని ప్రధాన మంత్రి శ్రీ నరేంద్ర మోదీ అన్నారు. ఆయన శుక్రవారం అసమ్ లో తేజ్ పుర్ విశ్వవిద్యాలయం 18వ స్నాతకోత్సవాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగిస్తూ, ఈ మాటలు అన్నారు. ఆత్మనిర్భర్ భావన ను గురించి శ్రీ నరేంద్ర మోదీ వివరించారు. ఈ ఉద్యమం వనరులు, భౌతిక మౌలిక సదుపాయాలు, సాంకేతిక విజ్ఞానం, ఆర్థిక శక్తి, వ్యూహాత్మక శక్తి లలో మార్పు ను తీసుకు రావడానికి సంబంధించిందని, అతి పెద్ద పరివర్తన సహజ ప్రవృత్తి, క్రియాశీలత, ప్రతిక్రియ ల తాలూకు పరిధిలో ఇమిడిపోయివుందని, అది నేటి యువత మానసికావస్థ కు తగినది గా ఉందంటూ ఆయన విడమర్చి చెప్పారు. నేటి యువ భారతదేశం సవాళ్ల ను స్వీకరించడంలో ఒక ప్రత్యేకమైన పంథా ను కలిగివున్నదని ప్రధాన మంత్రి అన్నారు. ఆయన తాను చెప్పదలచుకొన్న అంశాన్ని సోదాహరణంగా చెప్పడానికి ఆస్ట్రేలియా లో ఇటీవల యువ భారత క్రికెట్ జట్టు కనబరచిన ఆటతీరు ను గురించి ప్రస్తావించారు. వారు అవమానకరమైన ఓటమి ని ఎదుర్కొన్నారని, అయినప్పటికీ కూడా అంతే వేగం గా పుంజుకొని తరువాతి పోటీ ని గెల్చుకొన్నారు. క్రీడాకారులు గాయాల బారిన పడ్డా దృఢనిశ్చయాన్ని చాటారు. వారు సవాలు తో తలపడి, క్లిష్ట స్థితులలో నిస్పృహ‌ కు లోనయ్యే కంటే సరికొత్త పరిష్కారాల కోసం వెతికారు. అనుభవం లేనటువంటి ఆటగాళ్లు జట్టు లో ఉన్నారు, అయినా కానీ వారి ధైర్యం ఉన్నతమైందిగా ఉండింది, మరి వారు వారికి ఇచ్చిన అవకాశాన్ని చక్కగా వినియోగించుకొన్నారు. వారు వారి ప్రతిభ తోను, వారి వ్యక్తిత్వం తోను ఒక మెరుగైనటువంటి జట్టు పైన పైచేయి ని సాధించారని ప్రధాన మంత్రి అన్నారు. మ‌న క్రీడాకారులు క‌న‌బ‌రచిన ఈ విధ‌మైన గొప్ప ప్ర‌ద‌ర్శ‌న ఒక్క క్రీడా రంగ దృష్టి కోణం పరంగానే ముఖ్యమైంది కాద‌ని ప్ర‌ధాన మంత్రి నొక్కి చెప్పారు. ఈ ప్ర‌ద‌ర్శ‌న తాలూకు ముఖ్య‌మైనటువంటి జీవిత పాఠాలను శ్రీ మోదీ ఒక్క‌టొక్క‌టి గా వివ‌రించారు. ఒక‌టోది, మ‌న‌ం మ‌న సామ‌ర్ధ్యం పట్ల న‌మ్మ‌కాన్ని క‌లిగివుండాలి; రెండోది, మ‌న దృక్ప‌థం స‌కారాత్మ‌కం గా ఉంటే స‌కారాత్మ‌క‌ ఫ‌లితాలు వ‌స్తాయి; మూడో అంశం, మ‌రింత ముఖ్య‌మైనటువంటి పాఠం అని ప్ర‌ధాన మంత్రి అన్నారు. అది ఏమిటి అంటే ఎవ‌రికైనా రెండు ఐచ్ఛికాలు ఎదురైన‌ప్పుడు, వాటిలో ఒక‌టోది భ‌ద్ర‌మైంది గా ఉండి, మ‌రొక‌టి క‌ష్ట‌మైన గెలుపు అయిన‌ప్పుడు.. ఆ వ్య‌క్తి ఖ‌చ్చితం గా విజ‌యం తాలూకు ఐచ్ఛికాన్నే అన్వేషించి తీరాలి. ఒక్కొక్క సారి విఫ‌లం కావ‌డం లో ఎలాంటి హాని ఉండదు. మ‌రి ఎవ‌రైనా క‌ష్ట‌మైన ప‌నులను చేప‌ట్ట‌కుండా ఊరుకోకూడ‌దు. మ‌నం ఏదైనా సంభ‌వించే వ‌ర‌కు వేచి ఉండి అది జ‌రిగిన త‌రువాత దాని ప‌ట్ల ప్ర‌తిస్పందించ‌డం కంటే, ఏదో ఒక‌టి చేసి స‌ద‌రు ప‌రిస్థితి ని అదుపులోకి తీసుకు రావ‌ల‌సిన అవ‌స‌రం ఉంద‌న్నారు. మ‌నం గ‌నుక ఓట‌మి తాలూకు భ‌యాన్ని , అన‌వ‌స‌ర ఒత్తిడి ని అధిగ‌మించ‌గ‌లిగితే, మ‌నం నిర్భ‌య‌త్వాన్ని సంత‌రించుకొంటాం అని ఆయన అన్నారు. ఈ ‘న్యూ ఇండియా’- ఏదైతే ల‌క్ష్యాల ప‌ట్ల స‌మ‌ర్ప‌ణ భావాన్ని క‌లిగి ఉండి, విశ్వాసం తొణికిస‌లాడుతోందో- అది క్రికెట్ మైదానం లో మాత్ర‌మే ప్రస్ఫుటం కావ‌డ‌మే కాకుండా ఈ స‌న్నివేశం లో మీరంతా భాగ‌స్తులే అని విద్యార్థుల‌తో ప్ర‌ధాన మంత్రి చెప్పారు.
ఇండో-పసిఫిక్ ఇకానామిక్ ఫ్రేమ్ వర్క్ ఫార్ ప్రాస్ పెరిటీ (ఐపిఇఎఫ్) నుప్రారంభించడానికి ఏర్పాటైన కార్యక్రమం లో ప్రధాన మంత్రి పాల్గొన్నారు

ప్రధాన మంత్రి శ్రీ నరేంద్ర మోదీ టోక్యో లో ఈ రోజు న ఇండో-పసి ఇకానామిక్ ఫ్రేమ్ వర్క్ ఫార్ ప్రాస్ పెరిటీ (ఐపిఇఫ్) ని ఏర్పాటు చేయడాని కి సంబంధించిన చర్చల ను ప్రారంభించేందుకు నిర్వహించిన ఒక కార్యక్రమం లో పాలుపంచుకొన్నారు. ఈ కార్యక్రమం లో యుఎస్ఎ అధ్య‌క్షుడు శ్రీ‌ జోసెఫ్ ఆర్. బైడెన్, జపాన్ ప్రధాని శ్రీ కిశిదా ఫుమియో కూడా పాల్గొన్నారు. వారితో పాటు ఇతర భాగస్వామ్య దేశాలు అయినటువంటి ఆస్ట్రేలియా, బ్రునెయి, ఇండోనేశియా, కొరియా గణతంత్రం, మలేశియా, న్యూజీలేండ్, ఫిలీపీన్స్, సింగపూర్, థాయీలేండ్ ఇంకా వియత్ నామ్ ల నేతలు కూడాను వర్చువల్ మాధ్యమం ద్వారా ఈ కార్యక్రమం లో పాల్గొన్నారు. ఐపిఇఎఫ్ కు సంబంధించినటువంటి కీలకమైన అంశాల ను గురించి ప్రముఖం గా ప్రస్తావించే ఒక సంయుక్త ప్రకటన ను జారీ చేయడం జరిగింది. ఇండో-పసిఫిక్ రీజియన్ లో ప్రతిఘాతుకత్వాన్ని, స్థిరత్వాన్ని, సమగ్రత ను, ఆర్థిక వృద్ధి ని, నిష్పాక్షికత్వాన్ని మరియు ప్రతిస్పర్ధాత్మకత ను పెంపొందింపచేసే ఉద్దేశ్యం తో ప్రాతినిధ్య దేశాల మధ్య ఆర్థిక భాగస్వామ్యాన్ని బలపరచాలి అనేది ఐపిఇఎఫ్ కోరుకొంటోంది. ప్రారంభ కార్యక్రమాన్ని ఉద్దేశించి ప్రధాన మంత్రి ప్రసంగిస్తూ, ఐపిఇఎఫ్ తాలూకు ప్రకటన ఇండో-పేసిఫిక్ రీజియన్ ను ప్రపంచ ఆర్థిక ప్రగతి కి చోదక శక్తి గా తీర్చిదిద్దడాని కి లక్షించినటువంటి ఒక సామూహిక ఆకాంక్ష యొక్క ప్రకటన అని పేర్కొన్నారు. భారతదేశం ఇండో-పసిఫిక్ రీజియన్ లో చారిత్రికం గా వ్యాపారపరమైన రాక పోకల కు ఒక కేంద్రం గా ఉండింది. మరి గుజరాత్ లోని లోథల్ లో ప్రపంచం లో కెల్లా అత్యంత పాతది అయినటువంటి వాణిజ్య ప్రధానమైన ఓడరేవు నెలకొంది. ఇండో-పసిఫిక్ ప్రాంతం లో ఎదురయ్యే ఆర్థిక సవాళ్ళ కు తట్టుకొని నిలవడం కోసం ఉమ్మడి మరియు సృజ‌నాత్మక పరిష్కారాల ను వెదకాలని ప్రధాన మంత్రి పిలుపునిచ్చారు. అన్ని వర్గాల ను కలుపుకొని పోయేటటువంటి మరియు ఆటు పోటుల కు తట్టుకొని నిలువగలిగేటటువంటి ఐపిఇఎఫ్ కోసం అన్ని ఇండో-పసిఫిక్ దేశాల తో కలసి పని చేయాలని భారతదేశం కంకణం కట్టుకొందనే అభిప్రాయాన్ని ప్రధాన మంత్రి వ్యక్తం చేశారు. ఐఇపిఎఫ్ ప్రతిఘాతుకత్వం తో కూడిన సరఫరా వ్యవస్థ కు 3 ‘టి’ ల (3 T’s) పునాది అవసరం అని ఆయన నొక్కి చెప్పారు. ట్రస్ట్ (విశ్వాసం), ట్రాన్స్ పరెన్సీ (పారదర్శకత్వం) మరియు టైమ్ లీ నెస్ (సమయబద్ధత) అనేవే ఆ మూడు ‘టి’ లు అని వివరించారు. ఒక స్వతంత్రంమైనటువంటి, తెరచి ఉంచినటువంటి, అన్ని వర్గాల కు స్థానం ఉండేటటువంటి ఇండో-పసిఫిక్ ప్రాంతం భారతదేశం యొక్క ఆకాంక్ష గా ఉంది. మరి ఇతర భాగస్వామ్య దేశాల మధ్య ఆర్థిక సహకారాన్ని గాఢతరం గా మలచడం కోసం నిరంతర వృద్ధి , శాంతి మరియు సమృద్ధి కీలకం అని భారతదేశం విశ్వసిస్తోంది. ఐపిఇఎఫ్ లో భాగం గా భాగస్వామ్య దేశాల కు సహకరించడాని కి ఈ ప్రాంతం లో ప్రాంతీయ, ఆర్థిక సంధానం, ఏకీకరణ మరియు వ్యాపారం, ఇంకా పెట్టుబడుల కు ప్రోత్సాహాన్ని ఇచ్చే దిశ లో కృషి చేయాలని అభిలషిస్తోంది. ఐపిఇఎఫ్ ను ఏర్పాటు చేయడం కోసం ఈ రోజు న మొదలైన ప్రక్రియ తో పాటు గా భాగస్వామ్య దేశాల ఆర్థిక సహకారాన్ని బలపరచుకోవడం మరియు ఉమ్మడి లక్ష్యాల ను సాధించే విషక్ష్ లో ప్రత్యేక దృష్టి సారిస్తూ, చర్చల ను మొదలు పెట్టడం జరుగుతుంది.
జనరల్ శ్రీ బిపిన్ రావత్ కు, ఆయన సతీమణి కి మరియు సాయుధ దళాల కు చెందిన ఇతరసిబ్బంది కి అంతిమ శ్రద్ధాంజలి ని అర్పించిన ప్రధాన మంత్రి

ప్రధాన మంత్రి శ్రీ నరేంద్ర మోదీ జనరల్ శ్రీ బిపిన్ రావత్ కు, ఆయన సతీమణి కి మరియు సాయుధ దళాల కు చెందిన ఇతర సిబ్బంది కి అంతిమ శ్రద్ధాంజలి ని అర్పించారు. ప్రధాన మంత్రి ఒక ట్వీట్ లో – ‘‘జనరల్ శ్రీ బిపిన్ రావత్ కు, ఆయన సతీమణి కి మరియు సాయుధ దళాల కు చెందిన ఇతర సిబ్బంది కి నా యొక్క అంతిమ శ్రద్ధాంజలి ని ఘటించాను. వారి అమూల్యమైనటువంటి తోడ్పాటు ను భారతదేశం ఎప్పటికీ మరచిపోదు.’’ అని పేర్కొన్నారు.
ఛత్రపతి శివాజీ మహరాజ్ జయంతి నాడు ఆయన కు స్మృత్యంజలి ఘటించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఛత్రపతి శివాజీ మహారాజ్ కు ఆయన జయంతి అయిన ఈ రోజు న ఆయన కు స్మృత్యంజలి ని ఘటించారు. ‘‘భరత మాత కన్న మహా బిడ్డల లో ఒకరైనటువంటి, సాహసం, దయ ఇంకా సుపరి పాలన లు మూర్తీభవించినటువంటి అసాధారణ నేత ఛత్రపతి శివాజీ మహారాజ్ కు ఆయన జయంతి దినాన నేను నా యొక్క శిరస్సు ను వంచి ప్రణామం చేస్తున్నాను. ఆయన జీవితం లక్షల మంది కి ప్రేరణ ను అందిస్తూ ఉంటుంది. ఛత్రపతి శివాజీ మహారాజ్ ఒక పరాక్రమశీలి యోద్ధా గాను, ఒక శ్రేష్ఠ పరిపాలకునిగాను తనదైనటువంటి ముద్ర ను వేశారు. ఒక శక్తివంతమైనటువంటి నౌకాదళాన్ని నిర్మించడం మొదలు అనేక ప్రజానుకూల విధానాల ను ప్రవేశపెట్టడం వరకు అన్ని రంగాల లో ఆయన విశిష్టులుగా పేరుగాంచారు. బెదిరించడాన్ని వ్యతిరేకించినందుకుగాను మరియు అన్యాయాన్ని ప్రతిఘటించినందుకుగాను ఆయన ను సదా స్మరించుకోవడం జరుగుతుంది’’ అని ఒక సందేశం లో ప్రధాన మంత్రి పేర్కొన్నారు.
బాపు నాయకత్వం లో క్విట్ ఇండియామూవ్ మెంట్ లో పాలుపంచుకొన్న వారు అందరి ని గుర్తు కు తెచ్చుకొన్న ప్రధాన మంత్రి

బాపు నాయకత్వం లో క్విట్ ఇండియా మూవ్ మెంట్ లో పాలుపంచుకోవడం తో పాటు గా మన స్వాతంత్ర్య పోరాటాన్ని బలపరచినటువంటి వారు అందరి ని ప్రధాన మంత్రి శ్రీ నరేంద్ర మోదీ గుర్తు కు తెచ్చుకొన్నారు. ప్రధాన మంత్రి అనేక ట్వీట్ లలో – ‘‘బాపు నాయకత్వం లో క్విట్ ఇండియా మూవ్ మెంట్ లో పాలుపంచుకోవడం తో పాటు గా మన స్వాతంత్ర్య పోరాటాన్ని బలపరచినటువంటి వారు అందరి ని స్మరించుకొంటున్నాను.’’ ‘‘బొంబాయి లో క్విట్ ఇండియా మూవ్ మెంట్ ఆరంభం అయినప్పటి మహాత్మ గాంధి చిత్రం ఇదుగో. (నెహ్ రూ స్మారక సంగ్రహాని కి కృత‌జ్ఞ‌త‌ల తో.)’’ లోక్ నాయక్ జె పి ‘‘ఆగస్టు తొమ్మిదో తేదీ మన జాతీయ విప్లవం యొక్క ఒక జ్వలనాత్మకమైనటువంటి ప్రతీక గా మారిపోయింది.’’ అని అన్నారు. ‘‘బాపు నుంచి ప్రేరణ ను పొంది, క్విట్ ఇండియా మూవ్ మెంట్ లో జె పి మరియు డాక్టర్ లోహియా వంటి మహనీయులు సహా సమాజం లోని అన్ని వర్గాల వారి యొక్క విశేష భాగస్వామ్యాన్ని దర్శించడం జరిగింది.’’ అని పేర్కొన్నారు.
యునైటెడ్ స్టేట్స్ అధ్యక్షుడు శ్రీ డోనాల్డ్ ట్రంప్ తో సంభాషించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ యునైటెడ్ స్టేట్స్ అధ్యక్షుడు శ్రీ డోనాల్డ్ ట్రంప్ తో మాట్లాడి నూతన సంవత్సరాని కి గాను తన శుభాకాంక్షల ను వ్యక్తం చేశారు. అధ్యక్షుడు శ్రీ ట్రంప్ కు, ఆయన కుటుంబ సభ్యుల కు మరియు యునైటెడ్ స్టేట్స్ ప్రజల కు క్రొత్త సంవత్సరం లో మంచి ఆరోగ్యం, సమృద్ధి మరియు సాఫల్యం దక్కాలి అని ప్రధాన మంత్రి ఆకాంక్షించారు. విశ్వాసం, పరస్పర ఆదరణ మరియు అవగాహనల పై నిర్మితమైనటువంటి భారతదేశం- యుఎస్ సంబంధాలు అంతకంతకు బలోపేతం అవుతున్నాయని ప్రధాన మంత్రి ఈ సందర్భం లో పేర్కొన్నారు. ఉభయ దేశాల కు మధ్య గల వ్యూహాత్మక భాగస్వామ్యం గాఢతరం కావడం లో గడచిన సంవత్సరం లో గణనీయమైనటువంటి పురోగతి నమోదు అయినట్లు ప్రధాన మంత్రి తన సంభాషణ క్రమం లో ప్రముఖం గా ప్రస్తావించి, పరస్పర హితం ముడిపడ్డ అన్ని రంగాల లో సహకారాన్ని పెంపొందించుకోవడం కోసం అధ్యక్షుడు శ్రీ ట్రంప్ తో కలసి పనిచేయడాన్ని కొనసాగించాలన్నది తన వాంఛ అని తెలిపారు. నూతన సంవత్సరం లో భారతదేశ ప్రజల కు ప్రగతి మరియు సమృద్ధి లభించాలని అధ్యక్షుడు శ్రీ ట్రంప్ కోరుకున్నారు. గడచిన కొద్ది సంవత్సరాల కాలం లో ఇరు దేశాల సంబంధాల లో ఒనగూరిన కార్యసిద్ధుల పట్ల ఆయన తన సంతృప్తి ని వ్యక్తం చేస్తూ, ద్వైపాక్షిక సహకారాన్ని మరింత గాఢంగా చేసుకొనేందుకు తాను సిద్ధం గా ఉన్నట్లు పునరుద్ఘాటించారు.
వ‌ర‌ద‌ల‌ వ‌ల్ల త‌లెత్తిన ప‌రిస్థితిపై స‌మీక్షించేందుకు చెన్నైలో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ చెన్నైలో ప‌ర్య‌టించ‌నున్నారు. అక్క‌డ వ‌ర‌ద‌ల తీవ్ర‌త కార‌ణంగా ఏర్ప‌డిన ప‌రిస్థితుల‌ను ఆయ‌న గ‌మ‌నించి, స‌మీక్ష జ‌రుపుతారు. “వ‌ర‌దలు విరుచుకుప‌డినందువ‌ల్ల ఏర్ప‌డిన ప‌రిస్థితుల‌ను చూసి చేప‌ట్ట‌ద‌గిన కార్యాచ‌ర‌ణ ఏమిటో ఖ‌రారు చేయ‌డం కోసం చెన్నైకి బ‌య‌లుదేరుతున్నాను” అని ప్ర‌ధాన మంత్రి ట్విట‌ర్‌లో పేర్కొన్నారు.